E L Ő T E R J E S Z T É S

**Szombathely Megyei Jogú Város Közgyűlése Szociális és Lakás Bizottságának 2022. november 30-i ülésére**

# Javaslat a 2023. évi bérleményellenőrzési terv jóváhagyására

Szombathely Megyei Jogú Város Önkormányzata Közgyűlésének a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) önkormányzati rendelete 23.§ (1) bekezdése értelmében a lakások ellenőrzése a kezelő által legkésőbb a tárgyévet megelőző év október 31. napjáig elkészített és a lakásügyekkel foglalkozó bizottság által jóváhagyott éves ellenőrzési terv alapján történik. A rendelet alapján a SZOVA Nonprofit Zrt. Bérleménykezelési Osztálya az előterjesztés mellékletét képező 2023. évi bérleményellenőrzési tervet elkészítette.

Kérem a Tisztelt Bizottságot, hogy a 2023. évi bérleményellenőrzési tervet az előterjesztés melléklete szerinti tartalommal jóváhagyni szíveskedjék.

**Szombathely, 2022. november „ ”.**

 **/: Dr. László Győző :/**

**HATÁROZATI JAVASLAT**

**…/2022. (XI.30.) SzLB. sz. határozat**

A Szociális és Lakás Bizottság a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) önkormányzati rendelet 23.§ (1) bekezdése értelmében a 2023. évi bérleményellenőrzési tervet az előterjesztés melléklete szerinti tartalommal jóváhagyja.

**Felelős:** Dr. Czeglédy Csaba, a Szociális és Lakás Bizottság elnöke

 /a végrehajtásért:

 Kovács Cecília, a SZOVA Nonprofit Zrt. vezérigazgatója

 Szentkirályi Bernadett, a Szociális és Lakás Iroda vezetője/

**Határidő:** azonnal